ממוסד לדירה בקהילה

מדריך יישומי למעבר ממסגרת מוסדית לדירה בקהילה

אם אתם הורים או אפוטרופוסים של אדם עם מוגבלות, שגר במוסד סגור ("מעון פנימיה"), ואתם מעוניינים שהוא יעבור לגור בקהילה, הנה הצעדים שעליכם לעשותם:

1. קיבעו פגישה עם העובדת הסוציאלית של הרשות המקומית בה אתם גרים. לא של המוסד, לא של גוף אחר. רק של הרשות המקומית. בפגישה תבקשו העברה למסגרת קהילתית.

2. לפי החוק, כל אדם אמור לעבור ועדת אבחון כל 3 שנים. אם יקירכם לא עבר ועדת אבחון בשלוש השנים האחרונות, עימדו על כך שהוא יזומן לוועדת אבחון.

גם אם יקירכם עבר ועדת אבחון ב-3 השנים האחרונות, ונקבע כי עליו לגור במוסד (מעון), בקשו ועדה חוזרת. דירשו זאת גם אם נאמר לכם שאין סיבה.

3. אם ועדת האבחון קבעה, שיקירכם יגור במוסד – אתם זכאים להגיש ערר על ההחלטה.

4. אם ועדת האבחון קבעה, שיקירכם זכאי לגור בקהילה - בקשו לכנס ועדת השמה.

5. אם ועדת האבחון קבעה, שיקירכם זכאי לגור בקהילה, בדקו מסגרות בקהילה שלכם או בקירבתה. פנו למסגרות שנראות לכם מתאימות. דירשו שהעובדת הסוציאלית תגיש חומר על יקירכם למסגרת, לפני ועדת השמה.

6. לא מצאתם מסגרת מתאימה? אפשר לנסות לבנות תכנית אישית מותאמת. למשל, אפשר לארגן מספר הורים ולפתוח ביחד מסגרת חדשה, או לבקש קצבת שירותים מיוחדים וניידות מביטוח לאומי, סיוע של עובד זר, סיוע בשכר דירה ועוד, שיאפשרו חיים עצמאיים בקהילה.

7. חשוב לדעת: חובתה של העובדת הסוציאלית בעירייה לסייע לכם בתהליך, כולל איתור מסגרת יום ופנאי, כמו גם עזרה במילוי טפסים.

אם יש לכם שאלות, נשמח לענות

אם תרצו שנלווה אתכם בפגישה ברשות המקומית, בוועדת האבחון או בערר – פנו אלינו, ונעשה כמיטב יכולתנו להיענות לבקשה:

בטלפון: 02-6521308

בווטסאפ: 054-821-3414

במייל: mail@bizchut.org.il